Kailasanathar tenplua (Kanchipuram)

Kailasanathar edo Kailasanatha tenplua  Kanchipuram (Tamil Nadu, India) hirian dagoem Pallava garaiko tenplu hindu historikoa da. Shivari eskainia, Kanchipurameko monumentu zaharrenetako bat da.Emma Stein (2017), All Streets Lead to Temples: Mapping Monumental Histories in Kanchipuram, Yale University Press, pp. 23–25, 41–44 Arkitektura drabidikoa islatzen du, eta gure aroko 700. urtearen inguru eraiki zen Narasimhavarman II.arem agintean.K.R. Srinivasan (1972), Temples of South India (Editor: B.V. Keskar), National Book Trust, p. 115–116

 Ezaugarriak 
Plano karratua du tenpluaren itxiturak, eta bere osagarri nagusiak dira: mukha-mandapa bat (sarrerako atondoa), maha-mandapa bat (bilera-gela; aurreko terminoan bezala zutabez osatutako areto hipostilo bat da mandapa hindua) eta garbha-grita edo sanctorum gune nagusia, zeina  lau solairuko vimana ikusgarri batez dagoen apaindua. 

Erdiguneko sanctoruma bederatzi santutegiz inguratuta dago, zazpi kanpoaldean eta bi barrualdean, denak Shivaren irudiz apainduak.

Kailasanathar tenplua nabarmentzen da VII. mendearen amaierako eta VIII. mendearen hasierako tradizio tamilean egindako artelan hindu bikainez apaindua dahoelako. Irudiak, neurri handi batean, shivaismoari buruzkoak dira, baina vishnuismoak, shaktismoak eta Veda zaharretako jainko-jainkosei buruzko gai ugarik ere badute tokia.Emma Stein (2017), All Streets Lead to Temples: Mapping Monumental Histories in Kanchipuram, Yale University Press, pp. 47–51 Aipagarria da, halaber, Tamil Naduko mural margotu hinduen lehen ale ondoen gordetako batzuk bertan daudela, patioko gelaxken barneko hormetan. Horma-irudi hauek konexioak dituzte Ajantako haitzuloetan daudenekin, eta baita Kanchipurameko beste tenplu batekoekin, Vaikuntakoein.S Paramasivan (1938), Technique of the Painting Process in the Kailasanatha and Vaikunthaperumal Temples at Kanchipuram, Nature, No. 3599 (October 22), Nature Publishing Group, p. 757 Tenpluaren hormek inskripzio asko dituzte tamil hizkuntza idatziaren historian inportanteak direnak.

 Iruditegia 

 Erreferentziak 

 Kanpo estekak 

Kategoria:Tenplu hinduistak
Kategoria:VIII. mendean amaitutako eraikinak
Kategoria:Kanchipuram
Kategoria:Indiako tenpluak
Kategoria:Erlijioa Tamil Nadun